I likhet med resten av øyene i øygruppa er Bastimentos først og fremst et turistmål, og utgjør et roligere alternativ til den mer besøkte øya Colón, som er ti minutter unna med vanntaxi. Isla Bastimentos nasjonalpark omfatter store deler av øya, i tillegg til havområdene rundt og de mindre øyene Cayos Zapatilla. Bastimentos' mest kjente strand er Rødfroskstranda (Playa Rana Roja), som har navn etter de mange røde pilgiftfroskene som holder til i området.